
Ministru kabineta sēdes protokollēmums

Noteikumu projekts "Grozījumi Ministru kabineta 2025. gada 1. jūlija noteikumos Nr. 407 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākuma "Atteikšanās no kūdras izmantošanas enerģētikā" trešās projektu iesniegumu atlases kārtas īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Atbalstīt Eiropas Savienības kohēzijas politikas programmas 2021.-2027. gadam (turpmāk – Programma) Taisnīgas pārkārtošanās fonda finansējuma un uzraudzības rādītāju pārcelšanu starp 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” pasākumiem, paredzot izmaiņas intervenču kodos, pirms Eiropas Komisijā un Ministru kabinetā ir apstiprināts Programmas grozījumu priekšlikums (turpmāk – grozījumi Nr. 6).
· 4. Noteikt, ka gadījumā, ja Eiropas Komisija neapstiprina ierosinātos Programmas grozījumus Nr. 6, Viedās administrācijas un reģionālās attīstības ministrijai sagatavot un noteiktā kārtībā virzīt izskatīšanai Ministru kabinetā grozījumus attiecīgajos Ministru kabineta noteikumos, lai nodrošinātu investīciju ietvara un rādītāju atbilstību spēkā esošajiem Eiropas Komisijas lēmumiem.

